రోబోటిక్స్
రోబోట్‌లకు మరియు వాటి నమూనా, తయారీ, అనువర్తనం మరియు నిర్మాణ అమరికకు సంబంధించిన సాంకేతిక శాస్త్రాన్ని రోబోటిక్స్ అంటారు. రోబోటిక్స్ (రోబో శాస్త్రం) అనేది ఎలక్ట్రానిక్స్, మిషిన్లు (యంత్రాలు), మరియు సాఫ్ట్‌వేర్‌లతో ముడిపడివుంటుంది. చెక్ రచయిత కారెల్ కాపెక్ చేత రోబోట్ అనే పదం ప్రజలకు పరిచయం చేయబడింది, అతను ఈ పదాన్ని వాడిన నాటకం R.U.R. (రస్సుమ్స్ యూనివర్సల్ రోబోట్స్), 1920లో ప్రచురితమైంది.[31] "రోబోటిక్స్" అనే పదాన్ని తొలిసారి ఐసాక్ అసిమోవ్ అనే రచయిత తన 1941నాటి శాస్త్రీయ కాల్పనిక కథానిక "లయర్!"లో ఉపయోగించాడు
కృత్రిమ సహాయకులు మరియు సహచరుల కథలకు, వీటిని సృష్టించేందుకు జరిగిన ప్రయత్నాలకు సుదీర్ఘ చరిత్ర ఉంది, అయితే పూర్తిగా స్వతంత్ర యంత్రాలు మాత్రం 20వ శతాబ్దంలోనే కనిపించాయి. తొలి డిజిటల్ నియంత్రణ మరియు ప్రోగ్రామ్‌చేయగల రోబోట్ యూనిమేట్ 1961లో తయారు చేయబడింది, డై కాస్టింగ్ మిషిన్ (కొలిమిలో ఉపయోగించే కాలుదిమ్మె యంత్రం) నుంచి కాలుతున్న లోహ భాగాలను తీసేందుకు మరియు వాటిని క్రమపద్ధతిలో పెట్టేందుకు దీనిని ఉపయోగించారు. ఈరోజు, అతి తక్కువ వ్యయంతో లేదా అత్యంత కచ్చితత్వంతో మరియు మానవుల కంటే విశ్వసనీయంగా పనులు చేసేందుకు వ్యాపార మరియు పారిశ్రామిక రోబోట్‌లు విస్తృతంగా ఉపయోగించబడుతున్నాయి. మానవులు చేసేందుకు సాధ్యం కాని పనులలో, బాగా అపరిశుభ్రమైన, ప్రమాదకరమైన లేదా మొండి పనులు చేసేందుకు కూడా వీటిని ఉపయోగిస్తున్నారు. ఉత్పాదక, నిర్మాణ మరియు ప్యాకింగ్, రవాణా, భూమి మరియు అంతరిక్ష అన్వేషణ, శస్త్రచికిత్స, ఆయుధతయారీ, ప్రయోగశాల పరిశోధనలు, వినియోగదారు మరియు పారిశ్రామిక ఉత్పత్తులను భారీస్థాయిలో తయారు చేసే కార్యకలాపాలకు కూడా రోబోట్‌లను విస్తృతంగా ఉపయోగించుకుంటున్నారు.[6]
"ఆక్స్‌ఫోర్డ్ ఇంగ్లీష్ డిక్షనరీ" ప్రకారం, "రోబోటిక్స్" అనే పదాన్ని తొలిసారి ఐసాక్ అసిమోవ్ అతని కాల్పనిక శాస్త్రీయ కథానిక "లయర్!"లో ఉపయోగించాడు, ఇది మే 1941లో "అస్టౌండింగ్ సైన్స్ ఫిక్షన్‌"లో ప్రచురితమైంది. అయితే వాస్తవానికి ఈ పదాన్ని తానే మొదట ఉపయోగించిన విషయం అసిమోవ్‌కు తెలియదు; ఎలక్ట్రానిక్ పరికరాల సాంకేతిక మరియు సంవిధాన శాస్త్రాన్ని "ఎలక్ట్రానిక్స్‌"గా పరిగణిస్తున్నందు వలన, రోబోట్‌లకు సంబంధించిన సాంకేతిక మరియు సంవిధాన శాస్త్రాన్ని కూడా "రోబోటిక్స్" అని పరిగణిస్తుండవచ్చని అతను భావించాడు. అయితే, తన యొక్క ఇతర రచనల్లో అసిమోవ్, ఈ పదాన్ని తాను తొలిసారి "రన్‌అరౌండ్" అనే కథానికలో (అస్టౌండింగ్ సైన్స్ ఫిక్షన్, మార్చి 1942) ఉపయోగించానని పేర్కొన్నాడు. "రోబోటిక్స్" అనే పదం "రోబోట్" అనే పదం నుంచి నిర్వచించబడింది, రోబోట్ అనే పదాన్ని ప్రజలకు చెక్ రచయిత కారెల్ కాపెక్ తన యొక్క "R.U.R.(" "రస్సుమ్స్ యూనివర్సల్ రోబోట్స్)" నాటకం ద్వారా పరిచయం చేశాడు, ఇది 1921లో ప్రదర్శించబడింది.
రోబోట్ యొక్క నిర్మాణం సాధారణంగా ఎక్కువ భాగం యాంత్రికంగా ఉంటుంది మరియు దీనిని ఒక కైనమాటిక్ చైన్‌గా సూచించవచ్చు (దీని యొక్క పనితీరు మానవ అస్థిపంజరం పనితీరును పోలివుంటుంది). లింక్‌లు (వీటిని రోబోట్ ఎముకలుగా సూచించవచ్చు), యాక్యురేటర్‌లు (వీటిని కండరాలుగా పరిగణించవచ్చు) మరియు జాయింట్‌లతో (కీళ్లు) ఈ చైన్ (గొలుసు) రూపొందించబడుతుంది, ఈ భాగాలు ఒకటి లేదా అంతకంటే ఎక్కువ పరిమితులకు అనుమతిస్తాయి. అనేక సమకాలీన రోబోట్‌లు సీరియల్ చైన్‌లను ఉపయోగిస్తాయి, ఈ చైన్‌లలో ప్రతి లింక్ ముందువైపు ఒకదానితో మరియు వెనుకవైపు మరోదానితో అనుసంధానించబడివుంటుంది. ఈ రోబోట్లను సీరియల్ రోబోట్‌లు అని పిలుస్తారు, ఎక్కువగా ఇవి మానవ చేతిని ప్రతిబింబిస్తాయి. స్టీవార్ట్ ప్లాట్‌ఫామ్‌ వంటి కొన్ని రోబోట్‌లు సంవృత సమాంతర కైనమాటిక్ చైన్‌ను ఉపయోగిస్తాయి. మానవులు, వివిధ జంతువులు మరియు కీటకాల యాంత్రిక నిర్మాణాన్ని ప్రతిబింబించే ఇతర నిర్మాణాలు చాలా అరుదుగా కనిపిస్తుంటాయి. అయితే, రోబోట్‌లలో అటువంటి నిర్మాణాల అభివృద్ధి మరియు వినియోగంపై క్రియాశీలకంగా పరిశోధనలు జరుగుతున్నాయి (ఉదాహరణకు బయోమెకానిక్స్). మానిప్యులేటర్‌లుగా ఉపయోగించే రోబోట్‌లలో వాటి చివరి లింక్‌పై ఒక అంతిమ ప్రభావకారిని కలిగివుంటాయి. ఈ అంతిమ ప్రభావకారి అనేది ఒక వెల్డింగ్ పరికరం నుంచి పర్యావరణాన్ని అభిసంవిధాన పరిచే ఒక యాంత్రిక హస్తం వరకు ఏదైనా అయివుండవచ్చు.
ప్రస్తుతం; ఎక్కువగా (లెడ్-యాసిడ్) బ్యాటరీలను శక్తి (ఇంధన) మూలాలుగా ఉపయోగిస్తున్నారు, అయితే ఈ కిందివాటిని కూడా సంభావ్య శక్తి మూలాలుగా పరిగణించవచ్చు:చోదక సాధనాలను ఒక రోబోట్‌కు కండరాలుగా పరిగణించవచ్చు, ఈ భాగాలు నిల్వ శక్తిని చలనంగా మారుస్తాయి. చాలా వరకు అనేక ప్రసిద్ధ చోదక సాధనాలు ఎలక్ట్రిక్ మోటార్‌లు, అయితే విద్యుత్, రసాయనాలు మరియు సంపీడన వాయువు చేత శక్తిని పొందే అనేక ఇతర పరికరాలు కూడా ఉపయోగంలో ఉన్నాయి.